Taɣardayt tiɣri i tudert
Tajmilt seg ul i wid yaɣlin di twilayt n Ɣardaya , i twaculin-nsen i umi tezza tassa , nessaram d akken yal yiwen deg-nneɣ ad iyili d amnay n tifrat i twaɣit-a, naɛya si lmmut n laɣdar, naɛya deg yiḍan yettidiren s imeṭṭawen-nneɣ, melmi a nuɣal a nidir i tmurt-nneɣ ?
Ayen yarɣan di tsiswa
Laḥzen d Imeṭṭi tiregwa
Di tmurt yeččan arraw-is
Lbaṭel ibed-d yeqwa
Afeddix ur yufi dwa
Aqraḥ yewwet iẓuran-is
Yiwet tmurt yiwet nekwa
Neddar ɣef teẓrumezt ur ɣ-ihwa
Ur neẓri ma d-yenfel lqaɛ-is
Ajajiḥ yuɣ deg ( i)jdi
Yedda fell-as tirni
Yal axxam yewwḍ-it
Argaz neɣ ilemẓi
Amɣar azemni
Tamettant tewwi-t
Deg unezruf yaɣli
ur nezri a cimi
fell-aɣ tegguni twaɣit
Lmmut n ddɣel fell-aɣ yura?
Nettmettat ur nesɛi aẓekka
Di tmurt i n-ḥemel
Ini-yi-d d-acu n sebba?
Ayɣar deg aɛrur i nečča tiyita
Acku wid d-yusan a ɣ-yemmel
Amgired d ansay ugama
Tesɛiḍ yemma-k SɛIɣ yemma
Maca Tamurt a ɣ-tesdukel
Win yebɣan ger-a-nneɣ beṭṭu
Di tmurt n argazen ur n-kennu
Xas yelli adlis n cfawat
Acḥal n unekcum d ucengu
Aẓar-nneɣ yebɣa a t- imḥu
Azaglu yeǧǧa-d ccamat
Deg ubrid n yugurten a neddu
Ar tansa n tdukli a nejbu
Timuzɣa tcebḥ-itt tzemmurt tezdayt
Dahmani Bilal
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn zsm_Latn